SET พลิกปิดบวก 9 จุด รับแรงซื้อหุ้นโรงไฟฟ้า-สื่อสาร ลุ้นพรุ่งนี้วิ่งทดสอบ 1,273
SET พลิกปิดบวก 9 จุด รับแรงซื้อหุ้นโรงไฟฟ้า-สื่อสาร ลุ้นพรุ่งนี้วิ่งทดสอบ 1,273 จุด โดยดัชนีตลาดหุ้นไทยปิดวันนี้ที่ระดับ 1,261.81 จุด เพิ่มขึ้น 8.89 จุด หรือ 0.71% มูลค่าการซื้อขาย 76,817.44 ล้านบาท
22 เม.ย. 2563

ผู้สื่อข่าวรายงานว่า ดัชนีตลาดหุ้นไทยปิดวันนี้ที่ระดับ 1,261.81 จุด เพิ่มขึ้น 8.89 จุด หรือ 0.71% มูลค่าการซื้อขาย 76,817.44 ล้านบาท
10 หุ้นดันดัชนีวันนี้

นายมงคล พ่วงเภตรา ผู้ช่วยกรรมผู้จัดการ ฝ่ายกลยุทธ์การลงทุนหลักทรัพย์ บล.เคทีบี (ประเทศไทย) เปิดเผยว่า ตลาดหุ้นไทยบ่ายนี้พลิกกลับมาบวกในช่วงบ่ายทิศทางเดียวกับตลาดต่างประเทศ โดยตลาดหุ้นเอเชียส่วนใหญ่เคลื่อนไหวในแดนบวก เช่นเดียวกับตลาดในยุโรปปรับตัวขึ้น ทั้งนี้ภูมิต้านทานตลาดหุ้นไทยมีสูงแม้ราคาน้ำมันลงก็ไม่ได้ฉุดให้ตลาดหุ้นลงตามไปด้วย มีเพียงหุ้น PTTEP และ PTT เท่านั้นที่ได้รับผลในแง่ลบ เนื่องจากไทยไม่ได้เป็นผู้ผลิตน้ำมันเหมือนอย่างสหรัฐและยุโรป ดังนั้นผลกระทบจากราคาน้ำมันที่มีต่อหุ้นไทยจึงมีน้อยกว่า
ส่วนผลประกอบการของบริษัทจดทะเบียน โดยเฉพาะกลุ่มแบงก์ที่ประกาศออกมาก่อนไม่เป็นที่น่าพึงพอใจ แม้ว่ากำไรลดลงน้อยกว่าคาดแต่เป็นเพราะมีตัวช่วยจากภาครัฐฯ ขณะที่ในแง่ Operation ดูแล้วไม่ดีเท่าใดนัก ดังนั้นแรงซื้อที่เข้ามาในช่วงบ่ายนี้จึงเน้นไปที่หุ้นปลอดภัย อย่างกลุ่มโรงไฟฟ้า และกลุ่มสื่อสาร ผลักดันตลาดฯให้ปรับตัวขึ้นไปได้ เนื่องจากตลาดฯยังดูมีความกังวลปัจจัยต่าง ๆ อยู่
แนวโน้มการลงทุนในวันพรุ่งนี้ (23 เม.ย.) นายมงคล กล่าวว่า ตลาดหุ้นไทยยังมีทิศทางที่ดี จากสถานการณ์การแพร่ระบาดไวรัสโควิด-19 ในประเทศดีขึ้น แม้าราคาน้ำมันจะทำให้ตลาดสะดุดบ้าง อย่างไรก็ดี ตลาดฯยังเฝ้าจับตาการผ่อนคลายล็อกดาวน์อยู่ พร้อมแนะติดตามทิศทางราคาน้ำมัน โดยให้แนวรับ 1,250 จุด ส่วนแนวต้าน 1,273 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ 
GULF มูลค่าการซื้อขาย  5,326.24 ล้านบาท ปิดที่ 39.00 บาท เพิ่มขึ้น 2.50 บาท
BAM มูลค่าการซื้อขาย  5,070.85 ล้านบาท ปิดที่ 22.70 บาท เพิ่มขึ้น 0.90 บาท
PTT มูลค่าการซื้อขาย  4,801.27 ล้านบาท ปิดที่ 33.25 บาท ลดลง 0.75 บาท
GPSC มูลค่าการซื้อขาย  4,593.00 ล้านบาท ปิดที่ 71.75 บาท เพิ่มขึ้น 5.75 บาท
KBANK มูลค่าการซื้อขาย  2,862.58 ล้านบาท ปิดที่ 90.25 บาท ลดลง 6.75 บาท
ตลาดหุ้นเอเชีย
